ශ්‍රී ලංකා රජයේ ආරාධනයකට අනුව මෙරටට පැමිණෙන ඒ මහතා ලබන 17 දා තෙක් මෙරට රැඳී සිටින බව ශ්‍රී ලංකාවේ ඔස්ට්‍රේලියානු මහ කොමසාරිස් කාර්යාලය පවසයි.‍ශ්‍රී ලංකාවේ රැඳී සිටින කාලය තුළ ඔස්ට්‍රේලියානු විදේශ කටයුතු ඇමැතිවරයා ශ්‍රී ලංකා විදේශ කටයුතු ඇමැති මහාචාර්ය ජී.එල් පීරිස් මහතා ඇතුළු රජයේ ඉහළ පෙළේ නියෝජිතයන් පිරිසක් හමුවී සාකච්ඡා කිරීමට නියමිත බවද එම මහ කොමසාරිස් කාර්යාලයේ ජ්‍යෙෂ්ඨ ප්‍රකාශකයෙකු දිනමිණ ට පැවසීය.ශ්‍රී ලංකාවේ සංවර්ධන කටයුතු සඳහා ආධාර ලබාදීම, ආර්ථික වර්ධනය, මානව හිමිකම්, නීති විරෝධී සංක්‍රමණිකයන් ආදි කරුණු රැසක් සම්බන්ධයෙන් ඒ මහතා ශ්‍රී ලංකා රජයේ නියෝජිතයන් සමඟ සාකච්ඡා කිරීමට නියමිතව තිබේ.විශේෂයෙන්ම නීති විරෝධී සංක්‍රමණිකයන් වළකාළීම සඳහා ශ්‍රී ලංකා රජය සහ ආරක්ෂක අංශ ගෙනයන වැඩපිළිවෙළ කලාපීය වශයෙන් වැදගත් වන බවද පසුගිය මාස 12ක කාලයේදී මෙරට ආරක්ෂක අංශ විසින් අවස්ථා 69ක දී පුද්ගලයන් 2900 දෙනෙකු පමණ ඔස්ට්‍රේලියාවට පලායාම වැළැක්වීමට පියවර ගෙන තිබෙන බවද ශ්‍රී ලංකාවේ ඕස්ට්‍රේලියානු මහ කොමසාරිස් කාර්යාලය සඳහන් කරයි.තෙදින නිල සංචාරයක් සඳහා පැමිණෙන බොබ් කාර් මහතාගේ මේ සංචාරය දකුණු ආසියානු රටක සිදුකරන පළමු සංචාරය ලෙසද සැලකෙයි..